Σωπική

Η Σωπική (Αλβανικά: Sopik) είναι ορεινό χωριό, το οποίο υπάγεται διοικητικά στο Νομό Αργυροκάστρου στην νότια Αλβανία και κατοικείται από την ελληνική κοινότητα, καθώς και το πρώτο χωριό που συναντάται μετά τη διέλευση Δρυμάδων Πωγωνίου. Ανήκει στα χωριά της ελληνικής μειονότητας και ιστορικά ανήκει στην περιοχή Πωγωνίου της Βορείου Ηπείρου. Το 2015 έγινε μέρος του Δήμου Δρόπολης αφού η Αλβανική κυβέρνηση με σχετική μεταρρύθμιση κατάργησε τον Δήμο Πωγωνίου. Λόγω της πολύ κοντινής απόστασης της Σωπικής με τα ελληνοαλβανικά σύνορα, νοτιοανατολικά του οικισμού βρίσκεται ένα δευτερεύον σημείο διέλευσης των συνόρων με την Ελλάδα.

Το χωριό είναι χτισμένο στους πρόποδες του όρους Μερόπη (Δούσκο/Νεμέρτσικα), σε υψόμετρο περίπου 980 μέτρων, επάνω σε μικρούς λοφίσκους κατάφυτους από αμπέλια και περιβόλια φυλλοβόλων φρουτόδεντρων. Οι κάτοικοι παραδοσιακά επιδίδονταν στη τέχνη του βαρελά, φτιάχνοντας φημισμένα κρασοβάρελα, μπούντενες για τυριά, αρμεχτούρες, βεδούρες και τρουμπέκια (αγγεία της γαλακτοπαραγωγής).

Παραπομπές

Εξωτερικοί σύνδεσμοι 
 
 Η Σωπική

Χωριά του νομού Αργυροκάστρου
Βόρεια Ήπειρος
Συνοριακές διελεύσεις Ελλάδας-Αλβανίας